Theo Rose, una dintre cele mai talentate artiste din România, a dezvăluit recent cum au fost scenele de amor din "Clanul", filmări care au fost făcute în fața iubitului său, pentru că regizorul serialului fenomen este chiar Anghel Damian.
Cântăreața trăiește o adevărată poveste de dragoste alături de talentatul regizor, având împreună un băiat, pe Sasha. Theo Rose a reușit să ajungă ușor la inimile celor de acasă cu rolul Verei.
Cu pași repezi, serialul "Clanul" se apropie de sfârșitul ultimului sezon. Nu de mult, Theo Rose a răspuns la câteva întrebări adresate de fanii producției, dezvăluind cum s-a înțeles cu Denis Hanganu. Majoritatea scenelor de amor dintre celebra cântăreață și Denis au fost filmate chiar sub ochii iubitului ei, Anghel Damian.
"N-am zis niciodată aici ce cred despre Denis. Pe la interviuri ne întreabă cum a fost să filmăm scenele de amor sau cele cu săruturi. La început am fost și eu stresată pentru scenele alea, dar vă spun cinstit, am avut noroc de un partener de joc extraordinar de bun și responsabil. Denis e un om cald și își tratează cu atâta seriozitate munca încât nici n-am simțit diferența dintre scenele care își propuneau să ne stânjenească și cele de dialog.
Denis se spală pe dinți înainte de fiecare secvență care presupune săruturi (poate râdeți, dar e o condiție esențiala ca secvența să iasă bine), întreabă întotdeauna dacă mă simt confortabil cu ce se întâmplă și mă protejează și ajută pe set. Ca telespectator cred că Denis a făcut performanță în @clanulserial și abia aștept să-l mai văd și în alte producții. Multumesc, Deni", a dezvăluit Theo Rose.
Vezi această postare pe Instagram
În vârstă de 26 de ani, de curând, cântăreața a dezvăluit că vrea să devină din nou mamă, vorbind deschis despre o a doua sarcină. Chiar dacă nu a trecut nici un an de la nașterea băiețelului Sasha, vedeta a vorbit despre o surioară pentru acesta.
"Cred că mai văd încă un copil, tot intuiția îmi spune că voi avea o fetiță după Sasha, un copil sigur mai fac, am certitudinea, nu știu, pe al treilea nu-l simt.
Așa ne văd, eu, Anghel, Sasha și el cu o fată, și fata la fel. Eu sper să am niște copii fericiți și o să lupt pentru asta, ăsta e principalul interes", a spus Theo Rose.